recursal/SuperWikiNEXT-32B huggingface dataset:
**SpaceX Crew-4** היא המשימה המבצעית הראשונה של החללית דרגון C212 פרידום מתוצרת SpaceX כחלק מהתוכנית המאוישת המסחרית של נאס"א, והטיסה השישית בסך הכל של חללית מדגם דרגון 2. המשימה שוגרה ב-14 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי.

הצוות הצטרף למשלחת מס' 67 לתחנת החלל הבין-לאומית בפיקוד אולג ארטמייב.

צוות
----

* ארצות הבריתארצות הברית צ'ל לינדגרן, נאס"א
* ארצות הבריתארצות הברית רוברט נינס, נאס"א
* איטליהאיטליה סמנתה כריסטופורטי, סוכנות החלל האירופית
* ארצות הבריתארצות הברית ג'סיקה ווטקינס, נאס"א

### צוות גיבוי

* ארצות הבריתארצות הברית סטיבן בואן, נאס"א

על הרכב הצוות הוחלט בפברואר-נובמבר 2021.

משימה
-----

ב-27 באפריל 2022, חללית הדרגון C212 פרידום ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1067.4) נחת בחזרה על פלטפורמה צפה באוקיינוס האטלנטי. זה היה השיגור הרביעי עם אותו משגר. כ-15 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 67 לתחנת החלל הבין-לאומית בפיקוד אולג ארטמייב ולאחר סיום פעילותה היו חלק של משלחת מס' 68 בפיקוד סמנתה כריסטופורטי.

לאחר השלמת התוכנית החלו הכנות לניתוק החללית מתחנת החלל. 

ב-14 באוקטובר 2022, בתום 170 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי מול חופי פלורידה וחולצה על ידי אוניית אספקה לאסדות Megan.

קישורים חיצוניים
----------------

ויקישיתוף מדיה וקבצים בנושא **SpaceX Crew-4** בוויקישיתוף
* התוכנית המאוישת המסחרית, באתר הרשמי של נאס"א
* המשימה באתר נאס"א
* תיאור המשימה
**איבון גודאר** (בצרפתית: **Yvonne Godard**; ‏ 3 במרץ 1908 – 22 בספטמבר 1975) הייתה שחיינית צרפתייה. אלופת אירופה (פריז 1931) במשחה ל-100 מטר חופשי ושיאנית עולם במשחה ל-800 מטר חופשי.

ביוגרפיה
--------

גודאר נולדה וגדלה בדואי   
שגיאות פרמטריות בתבנית:אנ   
פרמטרי חובה [ 1 ] חסרים (אנ'). אביה לימד אותה לשחות בהיותה בת 6. היא פונתה מהעיר לאחר פרוץ מלחמת העולם הראשונה. היא נפצעה מרסיס והנילקחה לכנסיה להבראה. 

### 1931

#### שיאנית עולם

בתחרות שנערכה בפריז, ב-23 ביולי 1931 היא קבעה במשחה ל-800 מטר חופשי שיא עולם חדש של 12:18.8 דקות.

#### אלופת אירופה

באליפות אירופה שנערכה בפריז, צרפת באוגוסט אותה שנה היא זכתה בשתי מדליות, זהב וארד. מדליית זהב במשחה ל-100 מטר חופשי בתוצאה של 1:10.0 דקות, לפני וילי דן אודן מהולנד (1:11.8 דקות) וג'ויס קופר מבריטניה (1:12.0 דקות). מדליית ארד במשחה ל-400 מטר חופשי בתוצאה של 5:55.4 דקות, אחרי מארי בראון מהולנד (5:42.0 דקות) וג'ויס קופר (5:54.0 דקות).

### תאונת דרכים=

בסוף השנה עברה תאונת דרכים קשה. היא נפגעה בבטנה וסבלה מקשיי עיכול.

### 1932

באולימפיאדת לוס אנג'לס שנערכה באוגוסט היא סיימה במקום חמישי במשחה ל-400 מטר חופשי בתוצאה של 5:54.4 דקות ובמקום תשיעי במשחה ל-100 מטר חופשי בתוצאה של 1:14.1 דקות, בשלב המוקדמות היא קבעה תוצאה של 1:12.2 דקות.

בנובמבר אותה שנה היא הייתה קורבן של תאונת דרכים נוספת, בברצלונה,שבה שברה את הצלעות ואיבדה 2 ליטר דם. היא שכבה בבית החולים עד סוף דצמבר.

לאחר מכן פרשה מספורט תחרותי.

חיים אישיים
-----------

ב-1933 החלה ללמוד לטוס והשיגה רישיון טיסה ב-1935. במהלך מלחמת העולם השנייה היא טסה. היא אחות במקצועה .

הנצחה
-----

בדצמבר 2019 נחנכה בריכת שחייה ברובע ה-20 של פריז, על שמה.

ראו גם
------

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-800 מטר חופשי

קישורים חיצוניים
----------------

ויקישיתוף מדיה וקבצים בנושא **איבון גודאר** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------
**אצטדיון קייפטאון** (באפריקאנס: **Kaapstad-stadion**), המוכר לעיתים בשמו הלא-רשמי "**אצטדיון גרין פוינט**", הוא אצטדיון כדורגל הממוקם בקייפטאון שבדרום אפריקה. האצטדיון נבנה לקראת מונדיאל 2010 ואירח מספר משחקים במסגרתו, לרבות אחד מחצאי הגמר. באצטדיון 69,070 מושבים, והוא השלישי בגודלו בדרום אפריקה.

בניית האצטדיון
--------------

בניית האצטדיון החלה ב-26 במרץ 2007 בשכונת גרין פוינט שבקייפטאון, לחוף האוקיינוס האטלנטי ובסמוך למרכזי התיירות בקייפטאון. לצורך הבנייה נהרס האצטדיון הקודם ששכן במקום, אצטדיון גרין פוינט הקטן בהרבה, אשר שימש למשחקי כדורגל ומופעי תרבות ובידור שונים. לצד בניית האצטדיון עצמו פותחה התשתית מסביב והאצטדיון עומד כעת במרכזו של פארק רחב ידיים, אם כי לצורך הקמת האצטדיון הופקע למעשה שטח רב מאזור הפארקים של העיר.

האצטדיון תוכנן על ידי שיתוף פעולה בין 'גמ"פ (GMP) אדריכלות של גרמניה' ובין 'לואיס קרול ארכיטקטורה' המקומי. הבנייה עצמה נמשכה כ-33 חודשים. האצטדיון צופה מבחוץ בציפוי סופג רעש במטרה להפחית את הרעש הסביבתי.

הבנייה הסתיימה בטקס חגיגי ב-14 בדצמבר 2009 והועבר לבעלות עיריית קייפטאון. חודש לאחר מכן נערך בו משחק הכדורגל הראשון, בו שיחקו הקבוצות המקומיות אייאקס קייפטאון וסאנטוס.

לאחר המונדיאל
-------------

האצטדיון נבנה כאצטדיון כדורגל רחב ממדים - פי 5 מהאצטדיון הקיים קודם לכן, בו השתמשו קבוצות הכדורגל המקומיות לעיתים כאצטדיון ביתי. עם זאת, אין ביכולתן של הקבוצות למלא תפוסה גדולה זו, וגם למשחק הפתיחה - דרבי עירוני, נמכרו 20,000 צופים בלבד, פחות משליש מתפוסת האצטדיון.

מסיבות אלו הוסב האצטדיון לתפוסה בת 55,000 מקומות בלבד לאחר המונדיאל. באצטדיון ניתן לערוך גם משחקי רוגבי, אשר זוכה לפופולריות גדולה בהרבה מהכדורגל במדינה. כמו כן האצטדיון משמש לאירועי תרבות וקונצרטים שונים.

קישורים חיצוניים
----------------

ויקישיתוף מדיה וקבצים בנושא **אצטדיון קייפטאון** בוויקישיתוף
* 

* אתר האינטרנט הרשמי של אצטדיון קייפטאון (באנגלית)
* האצטדיון, באתר עיריית קייפטאון

| אצטדיוני גביע העולם בכדורגל 2010 |
| --- |
| 

|  |
| --- |
| סוקר סיטי (יוהנסבורג) • אצטדיון מוזס מבהידה (דרבן) • אצטדיון קייפטאון (קייפטאון) • אצטדיון אליס פארק (יוהנסבורג) • אצטדיון לופטוס וורספלד (פרטוריה) • אצטדיון נלסון מנדלה ביי (פורט אליזבת) • אצטדיון פרי סטייט (בלומפונטיין) • אצטדיון פיטר מוקבה (פולוקוואנה) • אצטדיון מבומבלה (נלספרייט) • אצטדיון רויאל בפוקנג (רסטנבורג) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 01b28faf-0354-4c68-ac4f-94f050d317ee
* VIAF: 183144782997967904082
* WorldCat: viaf-183144782997967904082

 |
מיקום האי טסל בהולנד
בית הקברות הגאורגי בטסל
**ההתקוממות הגאורגית בטסל** (4 באפריל 1945 – 20 במאי 1945) הייתה מרד של גדוד חיילים גאורגים מהלגיון הגאורגי על האי ההולנדי טסל נגד הכוחות הגרמנים במהלך מלחמת העולם השנייה. הקרב שנוצר כתוצאה מהמרד, נמשך קרוב לשבועיים מעבר לתאריך כניעתה של גרמניה, מכונה לעיתים "הקרב האחרון באירופה".

רקע
---

האי היה נדבך מרכזי בחומה האטלנטית הגרמנית (קו ההגנה כנגד פלישת בעלות הברית), ומשום כך בנו בו הגרמנים ביצורים חזקים. הגאורגים היו חיילי הצבא האדום לשעבר מהרפובליקה הסובייטית הסוציאליסטית של גאורגיה שנשבו בחזית המזרחית ושעברו להילחם לצד האויב הגרמני, בין השאר משום שהאלטרנטיבה האחרת הייתה לגווע ברעב במחנות השבויים הגרמניים. גדוד החיילים הגאורגים 882 הוצב באי במחנה של שבויי מלחמה לשעבר ששירתו ככוחות עזר נגד אויבי גרמניה.

המרד
----

בלילה שבין 4 ל-5 באפריל 1945, תוך ציפייה לכיבוש קרוב של האי על ידי בעלות הברית, התקוממו הגאורגים נגד הגרמנים והשתלטו על האי לזמן קצר. כארבע מאות גרמנים נהרגו באותו לילה, אולם סוללות תותחי החוף בצפון ובדרום האי לא נכבשו. בשל כך, לא היו המתקוממים יכולים למנוע הגעת תגבורות גרמניות. הגרמנים פתחו בהתקפת נגד בתמיכת שריון מהולנד והשתלטו על האי מחדש אחרי שבועות של לחימה עזה.

במהלך "המלחמה הרוסית" (כפי שהיא קרויה כיום בטסל) נהרגו כ-800 גרמנים, 500 גאורגים ו-120 מתושבי טסל. ההרס היה עצום, עשרות חוות עלו באש. שפיכות הדמים נמשכה מעבר לכניעה הגרמנית בהולנד גופא ב-5 במאי 1945, והכניעה הגרמנית הכללית ב-8 במאי 1945. רק ב-20 במאי 1945 הצליחו כוחות קנדיים להשקיט את "זירת הלחימה האירופאית האחרונה".

הגאורגים שנהרגו קבורים בבית קברות טקסי בהוכברך (Hogeberg) שליד אודסכילד (Oudeschild) שבטסל. אלה שניצלו לא זכו לסוף טוב יותר. בהתאם לתנאי ועידת יאלטה הם נשלחו על ידי בעלות הברית בניגוד לרצונם ממחנות שבויי המלחמה הגרמנים לברית המועצות. סטלין התייחס לנפילה בשבי או לכניעה כאל בגידה כיוון שהחיילים לא נלחמו עד המוות. בשל כך, נשלחו כרבע מיליון משני מיליון השבויים הסובייטים לגולאג, מחנות עבודת כפייה.

הנצחה
-----

תצוגת קבע על אירועים אלה מוצגת במוזיאון האווירי בשדה התעופה של האי.

קישורים חיצוניים
----------------

ויקישיתוף מדיה וקבצים בנושא **ההתקוממות הגאורגית בטסל** בוויקישיתוף
**תיאה נואליבה לפונד** (באנגלית: **Thea Noeliva LaFond**; נולדה ב-5 באפריל 1994) היא אתלטית מדומיניקה, אלופת עולם באולם (גלאזגו 2024) וסגנית אלופת משחקי חבר העמים הבריטי (ברמינגהאם 2022) בקפיצה משולשת.

ביוגרפיה
--------

לפונד נולדה ברוזו שבדומיניקה.

### 2016

באולימפיאדת ריו דה ז'ניירו שנערכה באוגוסט סיימה במקום 37 בקפיצה משולשת בתוצאה של 12.82 מטר.

### 2017

באליפות העולם שנערכה באוגוסט בלונדון שבממלכה המאוחדת סיימה במקום 19 בקפיצה משולשת בתוצאה של 13.82 מטר.

### 2018

באליפות העולם באולם שנערכה במרץ בברמינגהאם שבממלכה המאוחדת סיימה במקום 17 בקפיצה משולשת בתוצאה של 13.68 מטר.

#### מדליית ארד במשחקי חבר העמים הבריטי

במשחקי חבר העמים הבריטי שנערכו באפריל בגולד קוסט שבאוסטרליה זכתה במדליית ארד בקפיצה משולשת בתוצאה של 13.92 מטר, אחרי קימברלי ויליאמס (14.64 מטר) ושניקה ריקטס (14.52 מטר), שתיהן מג'מייקה.

#### מדליית ארד באליפות אמריקה הצפונית, אמריקה המרכזית והקריביים

באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכתה במדליית ארד בקפיצה משולשת בתוצאה של 13.74 מטר, אחרי שניקה ריקטס (14.25 מטר) וטורי פרנקלין מארצות הברית (14.09 מטר).

### 2021

באולימפיאדת טוקיו שנערכה ביולי-אוגוסט סיימה במקום 12 בקפיצה משולשת בתוצאה של 12.57 מטר.

### 2022

באליפות העולם באולם שנערכה במרץ בבלגרד שבסרביה סיימה במקום רביעי בקפיצה משולשת בתוצאה של 14.53 מטר.

באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בקפיצה משולשת בתוצאה של 14.56 מטר.

#### סגנית אלופת משחקי חבר העמים הבריטי

במשחקי חבר העמים הבריטי שנערכו באוגוסט בברמינגהאם זכתה במדליית כסף בקפיצה משולשת בתוצאה של 14.39 מטר, אחרי שניקה ריקטס (14.94 מטר) ולפני נעמי מצגר מאנגליה (14.37 מטר).

### 2023

באליפות העולם שנערכה באוגוסט בבודפשט שבהונגריה סיימה במקום חמישי בקפיצה משולשת בשיא דומיניקה חדש של 14.90 מטר. בשלב המוקדמות קבעה שיא דומיניקה חדש של 14.62 מטר.

### 2024

#### אלופת עולם באולם

באליפות העולם באולם שנערכה במרץ בגלאזגו שבממלכה המאוחדת זכתה במדליית זהב בקפיצה משולשת בשיא דומיניקה חדש של 15.01 מטר, לפני ליאניס פרז מקובה (14.90 מטר) ואנה פלטיירו מספרד (14.75 מטר).

שיאים אישיים
------------

### אצטדיון

* קפיצה משולשת: 14.90 מטר (2023), **שיא דומיניקה**

### אולם

* קפיצה משולשת: 15.01 מטר (2024), **שיא דומיניקה**

קישורים חיצוניים
----------------

ויקישיתוף מדיה וקבצים בנושא **תיאה לפונד** בוויקישיתוף

* תיאה לפונד, באתר הוועד האולימפי הבין-לאומי
* תיאה לפונד, באתר olympedia.org
* תיאה לפונד, באתר התאחדות האתלטיקה הבין-לאומית
מפת רכס הרי האטלס
**הרי האטלס** הם רכס הרים בצפון־מערב יבשת אפריקה. ההרים משתרעים לאורך כ־2,400 קילומטרים, דרך שלוש מדינות המגרב: מרוקו, אלג'יריה ותוניסיה. הנקודה הגבוהה ביותר היא ג'בל טובקאל, מדרום לעיר מרקש שבמרוקו; גובהה 4,167 מטר.

גאוגרפיה
--------

צילום לווין של יבשת אפריקה - רכס הרי האטלס צבוע באדום

| החלק | הנקודה הגבוהה ביותר | המדינות שעובר דרכן | כולל את |
| --- | --- | --- | --- |
| האטלס הגבוה | ג'בל טובקאל, 4,167 מטר | מרוקו | הרי מול האטלס, האטלס התיכון |
| אטלס הסחרה | בוסכרה, 2,328 מטר | אלג'יריה, תוניסיה ומרוקו |  |
| אטלס התל (הימי) |  | אלג'יריה, תוניסיה |  |

הרי האטלס שופעים במחצבי נחושת, ברזל, פוספטים, מגנזיום ועופרת. עמקי האטלס שופעים מים, שמקורם בשלג והגשם היורדים בפסגות ההרים. המדרונות הגבוהים של האטלס משופעים בעצי אורן, ובמורדות הנמוכים מגדלים מעט שעורה וחיטה.

אקלים האטלס מתחלק לשניים: באזור צפון האטלס והאטלס הגבוה יש מזג אוויר קר ולח, ובדרום האטלס ואטלס הסחרה יש מזג אוויר חם ויבש, המקבל כמות גשמים מועטת.

אוכלוסייה
---------

בני שבט מקומי בהרי האטלס, 1955
תושבי האטלס הם בעיקר שבטים ברברים המשמרים את מסורת אורח חיי אבותיהם. הברברים חיים בכפרים מסביב להרים, שחלקם מבודדים ביותר. הברברים הגיעו לאטלס כי מצאו בו מקום מקלט, במיוחד באזורים הפראיים שלו. הברברים עוסקים בעיקר בחקלאות ורעיית צאן.

### יהדות הרי האטלס

 ערך מורחב – **יהדות הרי האטלס**  

יהדות הרי האטלס היא קבוצת הקהילות היהודיות שחיו בהרי האטלס בצפון אפריקה. על פי המסורת, ראשיתה של ההתיישבות היהודית באזור החלה עוד לפני חורבן בית ראשון והיהודים בכפרי הרי האטלס שמרו על דרך חיים ייחודית לאורך הדורות.

במיתולוגיה היוונית
------------------

במיתולגיה היוונית ישנה אגדה המספרת כיצד נוצרו ההרים:

הטיטן אטלס קיבל נבואה מהאורקל שהוא יומת על ידי בן אדם, ומאז לא נתן לאיש להפגש עמו. יום אחד בא הגיבור פרסאוס אל אטלס וביקש ממנו מזון ומחסה. אטלס סירב, וכנקמה כיוון אליו פרסאוס את ראשה של המפלצת מדוזה שכרת, והפך את אטלס לסלע, הוא הרי האטלס.

ראו גם
------

| מיזמי קרן ויקימדיה |
| --- |
| ויקימסע מדריך למטייל בוויקימסע: **הרי האטלס** |
| ויקישיתוף תמונות ומדיה בוויקישיתוף: **הרי האטלס** |

* אטלס (מיתולוגיה)
* פרסאוס
* דוב אטלסי

קישורים חיצוניים
----------------

ויקישיתוף מדיה וקבצים בנושא **הרי האטלס** בוויקישיתוף
* טל לוי, ‏ארץ הקניונים במרוקו: המערב הפראי של האטלס הקדום, באתר GoTravel
* הרי אטלס, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295068705171
* BnF: cb13319258b (data)
* GND: 4003394-6
* LCCN: sh85009230
* NKC: ge311219
* VIAF: 315125605
* WorldCat: viaf-315125605

 |
**תסיסנית** (שם מדעי: *Drosophila*) הידועה גם כ**דרוזופילה** או, בכינויה השגור והמטעה, **זבוב הפירות**, היא סוג של זבוב במשפחת התסיסניתיים.

מינים
-----

בסוג זה כ-800 מינים. שניים מן הידועים ביותר:

* תסיסנית המחקר *Drosophila melanogaster*
* *Drosophila subobscura*

תסיסנית כאורגניזם מודל
----------------------

המין *D. melanogaster* (תסיסנית המחקר) משמש רבות במחקרים בגנטיקה והוא אורגניזם מודל מצוי בביולוגיה התפתחותית ואף זכה לכינוי "חרק המחמד של הגנטיקאים".

תכונותיו של המין שהפכו אותו לאורגניזם מועדף על ידי הגנטיקאים, ביחס לחרקים אחרים, הן הקלות היחסית שבגידולו בתנאי מעבדה, קצב ריבוי גבוה, מחזור חיים קצר, ממדי גוף קטנים ביחס לחרקים המאפשרים אחסון מדגם גדול של זבובי תסיסנית בשטח אחסון קטן ומבנה כרומוזומלי פשוט הכולל 4 זוגות כרומוזומים גדולים פיזית.

בשנת 2012 טרודי מאקאי פרסמה קטלוג של הגנום השלם של 200 סוגים שונים של דרוזופילה.

בשנת 2020 הודיע צוות מחקר על יצירת הקונקטום (connectome), המיפוי המפורט ביותר שנוצר, של מוח ה-*Drosophila melanogaster*.

בחודש יוני 2023 פורסם בכתב העת Plos Biology אודות כך שזבובים מסוג זה, רגישים במיוחד לצפייה ולשהייה בקרב גופות בני מינם, וכי הם מתים בטרם עת, בשל "דיכאון".

מבנה גוף
--------

בצורתם האופיינית, לזבובי תסיסנית צבע כתום-חום ואורכם נע סביב 3.1 עד ל-4.3 מילימטר. לרוב המינים עיניים אדומות. הבוגרים צהבהבים עם פסים כהים על הבטן.

התפתחות עוברית
--------------

זחל
גלמים – צבעם הולך וכהה עם הזמן
ההתפתחות העוברית של הזבוב *Droshophila melanogaster* נמשכת בערך כיממה ומחולקת ל 17 שלבים בעלי אפיונים שונים: בשלב הראשון ועד לרביעי מתרחשות 14 חלוקות גרעין כך שמתקבל תא מרובה גרעינים. גרעינים אלו נעים לכיוון פריפרית התא. בתהליך ה cellularization נוצרת ממברנה סביב גרעיני התא, כך נוצרת שכבת תאים הנקראת בלסטודרם המקיפה את החלמון. בשלבים 6–7 מתרחשת גסטרולציה היוצרת את המעי. בשלבים 8–11 מתרחשת התארכות שכבת הנבט ובשלבים 12–13 נסוגה שכבה זו. התפתחות ראש הזבוב וסגירת האזור הגבי מתרחש בשלבים 14–15 ולבסוף בשלבים 16–17 מתרחשת דיפרנציאציה אחרונה של התאים לקראת בקיעת העובר מהביצה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דרוזופילה** |
| ויקימילון ערך מילוני בוויקימילון: **זבוב הפרות** |
| ויקימילון ערך מילוני בוויקימילון: **תסיסנית** |
| ויקישיתוף תמונות ומדיה בוויקישיתוף: **דרוזופילה** |
| ויקימינים טקסונומיה בוויקימינים: **Drosophila (ICZN)** |

* דרוזופילה, באתר ITIS (באנגלית)
* דרוזופילה, באתר NCBI (באנגלית)
* דרוזופילה, באתר Animal Diversity Web (באנגלית)
* דרוזופילה, באתר האנציקלופדיה של החיים (באנגלית)
* דרוזופילה, באתר GBIF (באנגלית)
* דרוזופילה, באתר אנציקלופדיה בריטניקה (באנגלית)
* דרוזופילה, דף שער בספרייה הלאומית
* גלי וינרב, מחקרים חדשים על זבוב הפירות, באתר N12, מאי 2021

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562717305171
* BnF: cb122875951 (data)
* LCCN: sh85039637

 |

הערות שוליים
------------

1. ↑  Gregory Barber, The Most Complete Brain Map Ever Is Here: A Fly's 'Connectome'. *Wired*. January 22, 2020
2. ↑  Tuhin S. Chakraborty et al, Ring neurons in the Drosophila central complex act as a rheostat for sensory modulation of aging, **Plos Biology**, San Francisco: Public Library of Science, 2023, עמ' journal.pbio.3002149
**פרנץ פקטהלמי-ציידנר** (בהונגרית: **Feketehalmy-Czeydner Ferenc**; ‏22 בדצמבר 1890, סימריה, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה קולונל-גנרל הונגרי אשר שירת בצבא ממלכת הונגריה ובוואפן אס אס, ממפקדי הטבח בדרום באצ'קה ב-1942, אשר נשפט, הורשע והוצא להורג בתלייה בגין פשעי המלחמה.

קורות חייו
----------

### ראשית הקריירה

פרנץ פקטהלמי-ציידנר נולד בסימריה אשר בטרנסילבניה (בשטחי רומניה המודרנית). ב-1910 סיים את האקדמיה הצבאית הטרזיאנית והוצב בחטיבת ארטילריה במסגרתה לחם במלחמת העולם הראשונה. לאחר המלחמה השתלב בצבא ממלכת הונגריה וב-1938 הועלה לדרגת מייג'ור גנרל ומונה למפקד חטיבת הרגלים ה-6 בארמייה הראשונה. בהמשך מונה לראש המטה הכללי של הארמייה הראשונה ובנובמבר 1941 הועלה לדרגת פלדמרשל-לוטננט ולמפקד הקורפוס ה-5 של הצבא הונגרי.

### הטבח בדרום באצ'קה

 ערך מורחב – **הטבח בדרום באצ'קה**  

באפריל 1941 כבשה גרמניה הנאצית את ממלכת יוגוסלביה ואזור באצ'קה סופח להונגריה. בהמשך החלו באזור קרבות בין כוחות הפרטיזנים של טיטו לכוחות הונגריים. ראש המטה הכללי של הצבא ההונגרי פרנץ סומבטהיי הורה לבצע פעולת עונשין בחבל. שלושה גדודים מהקורפוס ה-5 תחת פיקודו של הקולונל לאסלו דיאק נשלחו לבאצ'קה. בהוראתו הישירה של פקטהלמי-ציידנר טבחו החיילים ההונגרים בתושבי ז'אבאלי ובהמשך השתתפו בטבח בנובי סאד. הטבח עורר הדים בהונגריה ובמדינות אירופיות והממשל הורה להפסיקו. פקטהלמי-ציידנר הודח מהשירות הצבאי. לאחר שמיקלוש קאלאי התמנה לראש הממשלה הוחל בהליכים פליליים נגדו ובדצמבר 1943 הוא הורשע ונידון ל-15 שנות מאסר. בינואר 1944 נמלט פקטהלמי-ציידנר לווינה שבגרמניה הנאצית, ביקש וקיבל מקלט מדיני.

### שלהי הקריירה ואחריתו

לאחר קבלת המקלט המדיני התנדב פקטהלמי-ציידנר לוואפן אס אס והוצב בשורות קורפוס הפאנצר אס אס השני. לאחר הפיכת צלב החץ בהונגריה ומינויו של פרנץ סלשי לראש הממשלה שב פקטהלמי-ציידנר להונגריה. באוקטובר 1944 מונה לסגן שר ההגנה. במאי 1945 נשבה פקטהלמי-ציידנר על ידי כוחות צבא ארצות הברית. הוא הוסגר להונגריה, ושם החלו נגדו בהליכים משפטיים. בהמשך, בינואר 1946, הוסגר ליוגוסלביה, ושם הועמד לדין בגין פשעי מלחמה. הוא הורשע, וב-5 בנובמבר 1946 הוצא להורג בתלייה בעיירה ז'אבאלי, אשר בתושביה טבחו חייליו.

הערות שוליים
------------

1. ↑  אודות השואה - באצ'קה, באתר יד ושם.
2. ↑  הגנרל פרנץ פקטהלמי-ציידנר באתר generals.dk (באנגלית).
3. ↑  פרנץ פקטהלמי-ציידנר באתר holokausztmagyarorszagon.hu (בהונגרית).
**מנהל חשבונות האבטחה** (אנגלית: **Security Account Manager** או **SAM**) הוא קובץ במערכות הפעלה מסדרת חלונות NT מבית מיקרוסופט, בו נשמרים נתוני האבטחה של המשתמשים והקבוצות.

SAM משמש לאימות זהות בעת התחברות משתמשים מקומיים ומרוחקים אל המערכת ומשתמש באמצעי הצפנה כדי למנוע ממשתמשים לא מאומתים לגשת אל המערכת.

בקובץ זה נשמרים פרטי המשתמש (שם משתמש וסיסמה) בתוך תבנית Hash. הקובץ לא ניתן לפתיחה באמצעות פעולות Windows פשוטות מכיוון שהוא משמש את התהליכים הפנימיים של המערכת ושגיאה בו עלולה לגרום לבעיות אבטחה חמורות, אך עם זאת ניתן לקריאה בעזרת תוכניות מסוימות ונמצא בנתיב הבא: `SystemRoot%/system32/config/SAM%`

נתוני האבטחה של SAM נמצאים במפתח הרישום `HKEY_LOCAL_MACHINE/SAM` לא ניתן לראות את תוכן הרישום של מפתח זה כיוון שהוא מכיל מידע והרשאות משתמשים.

בניסיון לשפר את אבטחת הקובץ כנגד התקפות ופיצוח המידע שנמצא בו, הציגה מיקרוסופט את הכלי SYSKEY. כאשר אפשרות זו פעילה ערכי ה-Hash של כל החשבונות המקומיים המאוחסנים ב-SAM מוצפנים באמצעות מפתח.

כל עוד מערכת ההפעלה פועלת, לא ניתן להעביר או להעתיק את קובץ ה-SAM אל מיקום אחר כיוון שזה עלול לגרום לקריסת המערכת.

לאחר שמערכת ההפעלה מתחילה לעבוד מופעלת נעילת קובצי מערכת שתפעל עד לסגירת מערכת ההפעלה או עד להופעת מסך שגיאה כחול.

באמצעות Pwdump ניתן לגשת אל עותק הנתונים השמור בזיכרון ולקבל את הסיסמאות שנמצאות בקובץ ה-SAM.

בעיות אבטחה
-----------

במערכות ההפעלה Windows NT 3.51, Windows NT 4.0, Windows 2000, התגלתה פגיעות, כאשר קובץ ה-SAM נמחק מהכונן הקשיח יכל תוקף או כל משתמש אחר להתחבר אל המערכת ללא סיסמה.

במערכת ההפעלה Windows XP הפגיעות תוקנה וכאשר קובץ ה-SAM היה חסר מערכת ההפעלה הציגה שגיאה וכיבתה את המחשב (מסך כחול עם הקוד c0000218), התיקון שהוציאה מיקרוסופט נחשב לפתרון חלקי מכיוון שניתן היה לטעון קובץ חליפי עם פרטים אחרים בעזרת מערכת הפעלה וירטואלית ובכך לעקוף את תנאי ה-SAM של המשתמש, להחליף סיסמה ולהתחבר אל המחשב עם סיסמה חדשה.

ראו גם
------

* Syskey
* Kerberos
* Lsass
* מנהל המשימות

קישורים חיצוניים
----------------

* מרכז העזרה והתמיכה של מיקרוסופט **(בעברית)**
* כיצד להשתמש בכלי השירות SysKey כדי לאבטח את מסד הנתונים של מנהל חשבונות האבטחה של Windows, אתר מיקרוסופט **(בעברית)**
**סוקור** היא רמה בהרי מנדארה בצפונה של מדינת אדמאווה בצפון-מזרח ניגריה, סמוך לגבולה עם קמרון. בשנת 1999 הוכרז שטח הרמה בגודל של 764.4 הקטאר כאתר מורשת עולמית בשל הנוף התרבותי הייחודי שלו. ההכרזה כוללת את ארמון ההידי (ראש השבט) הניצב על גבעה החולשת על הכפרים שלרגליה, שדות בנויים על טרסות במעלה הגבעות בסביבה ואת שרידיה של תעשיית הברזל המקומית המפותחת שגוועה במהלך המאה ה-20.

היסטוריה
--------

קיימות עדויות קלושות להתיישבות בסוקור בתקופת האבן החדשה, אך במקום נמצאו ממצאים של תרבות מתקופת הברזל שעשתה שימוש בתנורים להתכת המתכות ובאבני ריחיים.

שושלת ראשי השבטים השולטת במקום בהווה, קמה במאה ה-17, ובתקופתה הייתה רמת סוקור לאזור ייצור חשוב של ברזל שסיפק את צרכיה של צפון-מזרח ניגריה. ייצור הברזל ברמה נמשך עד לעשור הראשון של המאה ה-20, ובין 1912 ל-1922 היה המקום ליעד לפלישות מצד שבטים שכנים יריבים. ייצור הברזל במקום המשיך ושקע בתקופת השלטון הבריטי ולאחר עצמאותה של ניגריה, ונפסק לחלוטין לאחר שנת 1960. כתוצאה מכך היגרו רבים מתושבי רמת סוקור אל המישורים הסמוכים מצפון ומדרום לה.

האתר
----

לארמונו של ההידי הכולל את ההרמון החרב כעת, נודעת חשיבות פוליטית ודתית עמוקה לבני הסוקור. שטחו של הארמון הוא פחות מהקטאר בודד והוא שוכן מעל לכפרים בהם מתגוררים פשוטי העם. הארמון בנוי בצורת מתחם עגול ובו בתים פשוטים עשויים מאבני גרניט מקומית. חלק מהאבנים גדולות במיוחד והובאו לאתר ממרחק רב. אל הארמון מובילות דרכים מרוצפות ממזרח ומצפון ורוחבן עומד על 5 עד 7 מטר. הן עשויות מגושי גרניט זהה לאלה ממנה ניבנו בתי הארמון. סביב הארמון ובתוכו ישנן דרכים מרוצפות נוספות, אך אלה עשויות מגושי גרניט גדולים יותר.

את הרמה ואת מורדותיה מכסים שדות הערוכים בטרסות, ולאלה נודעה משמעות דתית עמוקה מעבר לשימוש החקלאי שלהן. ברחבי הטרסות שוכנים עצים קדושים ומקומות פולחן רבים. כפריהם של בני הסוקור שוכנים מתחת לארמונו של ההידי והם מוקפים בקירות אבן אשר שימשו להגנה וכקירות חיץ בעלי משמעות חברתית. גם בתי הכפריים ואסמיהם ניבנו מאבני גרניט, והם עגולים, מכוסים בגגות סכך ועל רצפותיהם מחצלות ארוגות.

על הגבעות שוכנים בתי קברות שבהם קברים מאבן פשוטה. לכל משפחה או שבט היה את בית הקברות שלה, ובו נקברו כל בניה. יוצאים מן הכלל היו ילדים אשר נקברו בסמוך לכפרים וההידי אשר נקבר בארמונו. גם לבארות נודעה חשיבות חברתית וכלכלית. מעליהן נבנה מבנה בצורת חרוט והן הוקפו בגדר. במתחמי הבארות נהגו התושבים לפטם את חיות הבית כמו בקר וכבשים, בין אם לשם אכילתם על ידי בני המשפחה, או כדי להעניקם כמתנות וכמוהר או כסמל למעמד חברתי ולעושר.

שרידיהם של תנורים להתכת מתכות פזורים בשטחה של הרמה, ואלה הוקמו על פי רוב בסמוך לבתי בעליהם. ברי כי תהליכי ייצור המתכת היו קשורים בטקסים שנלוו אליהם והוכתבו מקשרים חברתיים וכלכליים.

עוד מצויים בשטח מקדשים ומזבחים שרבים מהם עשויים מקרמיקה וקיים ריכוז גדול של מבנים כאלה בסמוך לארמון ההידי.

קישורים חיצוניים
----------------

ויקישיתוף מדיה וקבצים בנושא **סוקור** בוויקישיתוף
* אודות סוקור

* בתי הכפרבתי הכפר
* הנוף מרמת סוקורהנוף מרמת סוקור
* דרך מרוצפתדרך מרוצפת

| Flag of NigeriaFlag of Nigeria סמל אונסק"וסמל אונסק"ו אתרי מורשת עולמית בניגריה |
| --- |
| 

|  |
| --- |
| הנוף התרבותי של סוקור • חורש אוסון-אוסגבו הקדוש |

 |
**עמק מְזַאבּ** (בערבית: **مزاب**) הוא אזור בצפון הסהרה השוכן בתחומי מחוז גרדאיה, כ-600 ק"מ דרומית לעיר אלג'יר באלג'יריה. העמק שוכן ברמה עשויה אבן גיר בסביבתו של ואדי מזאב, ובזכות האדריכלות והמסורת התרבותית יוצאות הדופן שלו, הוא מוכר כאתר מורשת עולמית מאז שנת 1982.

היסטוריה
--------

העמק יושב כבר בתקופת האבן החדשה ושרידי מבנים המעידים על כך נמצאו ברחבי האזור. במאה ה-9 מצאו בו שבטי נוודים ברברים מקלט מפני הח'וארג'. שבטים אלה הידועים כיום כמוזאבים (بني مزاب) דוברים ניב ברברי הקרוי טומזאבט, ומאז המאה ה-11 לערך הם שייכים לכת האיבאדיה. באותה עת החל יישובו של העמק ביישובי קבע והבתים המוקדמים ביותר באזור הם מתקופה זו. במאה ה-18 היה עמק מזאב לנקודה חשובה לאורך דרכי המסחר בסהרה. ב-29 באפריל 1853 ניסחו תושבי המקום הסכם עם הצרפתים לפיו תישמר האוטונומיה של האזור, אך לאחר מרד הוא סופח לאלג'יריה הצרפתית באופן סופי ב-1 בנובמבר 1882.

היישוב בעמק
-----------

מדנה בגרדאיה
האוכלוסייה מתרכזת בקבוצה של חמישה כפרים מבוצרים, או קסר, המשתרעים על שטח של כ-75 קמ"ר והמכונים "פנטאפוליס" ("חמש ערים") - היישוב המרכזי גרדאיה (Ghardaïa), בני אישגון (Beni-Isguen), מליקה (Mélika), בו נורה (Bou Noura) ואלאטאף (El-Ateuf). כל אחד מהיישובים נבנה לפי עקרונות אדריכליים קבועים, והוקף בחומה. במרכזו של היישוב ניצב מסגד הבנוי כמצודה והמינרט שלו שימש כמגדל תצפית ושמירה. במסגד שכנו גם ארסנל נשק ומאגר תבואה, והוא הוקם כמעוז אחרון במקרה של מצור. 

כל בתי היישוב הוקמו במעגלים סביב המסגד, על חלקות שוות בגודלן, אשר ייצגו עקרונות של שוויון חברתי. מחוץ לחומת היישוב שוכן בית הקברות שבו מצבות אחידות למעט אלה המסמנות את קבריהם של חכמים. בעונות הקיץ נהגו המוזאבים להגר לערי קיץ שהוקמו סביב מטעי דקלים, ומנהג זה נהג ברציפות עד המאה ה-20. 

חמשת היישובים מאוגדים, יחד עם שלושה יישובים נוספים - בריאן (Berrian) כ-45 ק"מ צפונה, גרארה (Guerrara) כ-100 ק"מ צפון-מזרחה, ואוראגלה (Ouargla) כ-200 ק"מ מזרחה - במסגרת מועצה אזורית המכונה "מג'ליס עאמי סעיד". מועצה זו עוסקת בנושאי תרבות, חברה ודת.

ראו גם
------

* שפת הסימנים של יהודי גרדאיה
* בני מזאב

קישורים חיצוניים
----------------

ויקישיתוף מדיה וקבצים בנושא **מזאב** בוויקישיתוף
* 

* אתר האינטרנט הרשמי של מזאב
* תמונות ממזאב
* Adam Guerin. "Mzab." *Encyclopedia of Jews in the Islamic World.* Executive Editor Norman A. Stillman. Brill Online, 2014.
* מזאב, באתר אנציקלופדיה בריטניקה (באנגלית)

העיר גרדאיה

| Flag of AlgeriaFlag of Algeria סמל אונסק"וסמל אונסק"ו אתרי מורשת עולמית באלג'יריה |
| --- |
| 

|  |
| --- |
| מצודת בני חמאד • תיפאזה • ג'ימילה • עמק מזאב • טאסילי נאג'ר • תימגאד • הקסבה באלג'יר |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558134205171
* BnF: cb119519029 (data)
* GND: 4104595-6
* LCCN: sh85089463
* SUDOC: 027490866
* VIAF: 6924148574322724430007
* WorldCat (עם VIAF): 6924148574322724430007

 |
בול איראני המנציח את חללי הפיצוץ
**הפיצוץ במטה מפלגת הרפובליקה האסלאמית**, או **הפיגוע בשבעה בתיר** (בפרסית: هفت تیر, "הפת תיר") הוא פיצוץ שהתרחש במטה מפלגת הרפובליקה האסלאמית בטהראן ב-28 ביוני 1981 (שבעה בחודש תיר שנת 1360 לפי לוח השנה הפרסי) במהלך פגישה של בכירי המפלגה, והביא למותם של 74 מבכירי הרפובליקה האסלאמית של איראן. בין הנספים היו ראש הרשות השופטת אייתוללה מוחמד בהשתי (שנחשב באותה עת לאדם השני בכוחו באיראן, לאחר האימאם ח'ומייני), ארבעה שרים, עשרים ושבעה חברי מג'לס (הפרלמנט האיראני) ובכירים רבים נוספים. הדעה הרווחת כיום היא כי מבצעי הפיגוע השתייכו לתנועת מוג'אהדין ח'לק.

פנים המאוזוליאום להנצחת חללי הפיצוץ
הפיצוץ במטה המפלגה ומספר החללים הגדול בו, וכן פיצוץ נוסף שהתרחש כחודשיים מאוחר יותר ב-30 באוגוסט 1981 ובו מצאו את מותם ראש ממשלת איראן מוחמד-ג'וואד באהונר ונשיא המדינה מוחמד עלי רג'אי לצד בכירים נוספים, טלטלו את המערכת הפוליטית באיראן ונחשבים לאירועים מכוננים בהיסטוריה של הרפובליקה האסלאמית של איראן. האירוע מונצח במאוזוליאום לחללי הפת תיר הנמצא בבית הקברות בהשת זהרא בטהראן, ובכיכרות ומוסדות רבים בטהראן (למשל כיכר הפת תיר, שבסמוך לה נמצאת תחנת הרכבת התחתית "חללי הפת תיר") וברחבי איראן.

מבצעי הפיגוע
------------

במהלך השנים הופנו אצבעות מאשימות כנגד מספר רב של גורמים כאחראים לאירוע, וביניהם יוצאי ארגון הביטחון של משטר השאה "סאוואכ", גורמים עיראקיים, ארגון מוג'אהדין ח'לק, ארגוני אופוזיציה איראניים שונים וכן גורמים מערביים ובהם ארצות הברית וישראל. הדעה הרווחת כיום היא שארגון מג'אהדין ח'לק עמד מאחורי הפעולה, וזה גם הכיוון שהמשטר האיראני מצדד בו. בדצמבר 2015 נרצח בהולנד מוחמד רזא קולאהי, שנחשד על ידי המשטר האיראני כאדם שהטמין את הפצצה במטה המפלגה ביוני 1981

.

קישורים חיצוניים
----------------

ויקישיתוף מדיה וקבצים בנושא **הפיצוץ במטה מפלגת הרפובליקה האסלאמית** בוויקישיתוף

הערות שוליים
------------

1. ↑  דיווח על הפיצוץ בעיתון "דבר" בתאריך 30 ביוני 1981 -. בתאריך זה התקיימו בישראל הבחירות לכנסת העשירית, והידיעה הזו נדחקה לעמודים הפנימיים. מאחר שהפיצוץ אירע ב-28 ביוני בשעה 20:20 לפי שעון טהראן, הדיווח עליו התפרסם בעיתון רק ב-30 ביוני.
2. ↑  ראש הממשלה מוחמד עלי רג'אי ויו"ר הפרלמנט, שהשתתפו אף הם בישיבה, עזבו את המקום דקות לפני הפיצוץ וכך ניצלו (קריאה להתקוממות 14 מליון תורכים איראניים, דבר, 2 ביולי 1981). לאחר הפיגוע, ב-24 ביולי, מונה רג'אי לנשיא המדינה, אך הוא נהרג בפיצוץ נוסף ב-30 באוגוסט 1981.
3. ↑
4. ↑  35°42′57″N 51°25′34″E﻿ / ﻿35.71572046541254°N 51.42618921378216°E﻿ / 35.71572046541254; 51.42618921378216
5. ↑  למשל כיכר הפת תיר בעיר סמנאן, 35°34′26″N 53°24′00″E﻿ / ﻿35.57396699909256°N 53.40005639463158°E﻿ / 35.57396699909256; 53.40005639463158, ואצטדיון הפת תיר בעיר צ'אלוס, 36°39′33″N 51°25′23″E﻿ / ﻿36.659185554723585°N 51.42318652033275°E﻿ / 36.659185554723585; 51.42318652033275
6. ↑  Iran: Enemies of the Clergy, TIME, ‏20 ביולי 1981 (באנגלית)
7. ↑  אלדד בק, ״נארקוס״ גרסת הולנד: ברון הסמים המרוקני שמשליט טרור ברחובות אמסטרדם, באתר ישראל היום, 15 ביולי 2021
8. ↑  מיכאל סגל, כך איראן משתמשת בארגוני פשע בינ"ל כדי לחסל מתנגדים, באתר המרכז הירושלמי לענייני ציבור ומדינה, ‏23 בדצמבר 2020
9. ↑  Another Twist In Mysterious Murder Of 1981 Tehran Bombing Suspect, Radio Farda, ‏30 במאי 2018 (באנגלית)
**שארל ז'אן ז'אק ז'וזף ארדאן די פיק** (19 באוקטובר 1821 - 18 באוגוסט 1870) הוא, קצין והוגה צבאי צרפתי בן המאה ה-19, שהתעסק בעיקר בתחום הפסיכולוגיה הצבאית. לכתביו הייתה השפעה על האסטרטגיה של צבא צרפת בתחילת המאה העשרים.

קורות חייו
----------

ארדאן די פיק נולד בדורדון שבצרפת בשנת 1821. בגיל 21 התגייס לאקדמיה הצבאית סן-סיר, ולאחר סיום לימודיו התקדם בדרגות במהירות. בשנת 1855 במהלך מלחמת קרים נפל בשבי ונשאר בו כמה חודשים, מאוחר יותר, השתתף במסעות המלחמה בסוריה ובאלג'יר. בשנת 1869 נתמנה למפקד בריגדת חיל רגלים העשירית בצבא צרפת, ובהיותו בתפקיד זה פרצה מלחמת פרוסיה צרפת. כמה חודשים לאחר פתיחת המלחמה נפצע די פיק מרסיס פגז ומת מפצעיו כמה חודשים אחר כך.

### כתביו

די פיק הפיץ לידידיו בשנת 1868 חוברת שלא פורסמה בציבור בשם "מערכות בעת העתיקה", פרט לחוברת זו לא פרסם די פיק דבר פרי עטו. לאחר מותו נמצאו בעזבונו מספר מאמרים, ומהם, בנוסף למסה על המערכות בעת העתיקה נערך הספר "**מחקרים על הקרב**" (Etudes sur le Combat) שיצא לאור בשנת 1980 במהדורה חלקית ובשנת 1902 במהדורה מלאה.

הגותו
-----

די פיק שם את הדגש בלחימה על הגורם האנושי, הוא טען כי המלחמה מוכרעת בעיקר על ידי איכות הלוחמים והמוראל שלהם ולאו דווקא על ידי מספרם. על פי עיקרון זה, טען די פיק כי אימון הלוחמים הוא קריטי לניצחון והמעיט בחשיבות היתרון המספרי. הוא טען כי חייל בעל מורל נמוך וחסר אימון לא יסתער בשדה הקרב, אלא ימצא דרך להיעלם. לכן, הוא בעיקר מפריע ללחימה ולא תורם לה. די פיק טען כי הדרך ללחימה יעילה איננה אומץ לב אלא דווקא הפחד, הוא הזדהה עם אלו שטענו שההתקפה היא 'מנוסה קדימה'. הדרך לעורר פחד בחיילים היא המשמעת וההכנעה של החיילים כלפי הפיקוד. בנוסף, חייל הפוחד מתוצאות כישלון הקרב יהיה לוחם טוב יותר. 

די פיק אמר כי יחידות המילואים אינן חשובות, שכן הם לא מאומנים די הצורך והם משמשים בעיקר כבשר תותחים. טענה זו השפיעה על ראשי הצבא הצרפתי לפני מלחמת העולם הראשונה והם ויתרו על הכללת המילואים בצבא, אף שכוחות אלו יכלו להגדיל משמעותית את מספרו, זאת בניגוד לצבא הגרמני. באופן כללי העדיף די פיק צבא מקצועי ומיומן על 'צבא אספסוף גדול'.

על פי תורתו זו, שם די פיק דגש על גורמים כגון הפתעה, שהיא גורם חשוב במלחמה, על אף שהוא הכיר שבמלחמה מודרנית השפעתה קצרת טווח. 

תורתו של די פיק השפיעה רבות בחוגי האריסטוקרטיה הצבאית הצרפתית לפני מלחמת העולם הראשונה. הוגים כמו פרדיננד פוש שאבו רעיונות מתורתו של די פיק.

לקריאה נוספת
------------

* יהודה ואלך, **תורות צבאיות - התפתחותן במאות ה-19 וה-20**, משרד הביטחון, ירושלים, תשל"ז, עמ' 131-140.

קישורים חיצוניים
----------------

ויקישיתוף מדיה וקבצים בנושא **ארדאן די פיק** בוויקישיתוף
* כתבי ארדאן די פיק בפרויקט גוטנברג (באנגלית)

הערות שוליים
------------

1. ↑  וואלך, **תורות צבאיות**, עמ' 137.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007425337405171
* BIBSYS: 90982762
* BNE: XX835590
* BnF: cb12524568p (data)
* GND: 1132099161
* ISNI: 0000 0001 0865 0372
* LCCN: n85137936
* NTA: 131789546
* RERO: 02-A002936791
* SUDOC: 034494847
* VIAF: 5040485
* WorldCat: lccn-n85137936

 |
**בלומה אודס-רונקין** (14 בנובמבר 1912–2007) הייתה ציירת ישראלית.

ביוגרפיה
--------

נולדה בפלונגיאן, האימפריה הרוסית (כיום ליטא), אחותה של הפסלת זהבה אודס-שטרן. עלתה ארצה ב-1935 והצטרפה לקיבוץ כפר מסריק. נישאה ליצחק רונקין, שהיה עורך עיתון "על המשמר" ונולדו להם בן (עמנואל רונקין) ובת (ענת רונקין-נשרי). שני ילדיה ציירו, ובכמה הזדמנויות אף הציגו אתה ביחד. בארץ נחשפה אודס-רונקין במיוחד לנוף הנגב הסלעי ואהבה גם את הסלעים ואת הצמחייה של הגליל.

### אמנות

במסגרת סמינרים שונים של אגודת הציירים של הקיבוץ המאוחד למדה ציור אצל מרדכי ארדון, מרסל ינקו, צבי מאירוביץ ויוחנן סימון. השתלמה גם זמן קצר בבצלאל אצל מרדכי ארדון, לאחר מכן השתלמה בצרפת באקדמיה גראנד שומיאר וכן באנגליה ובאיטליה. כמו כן השתלמה אצל ד"ר אויגן קולב בקורס למורים לציור. החל משנת 1948 הייתה חברה באגודת הציירים, ותערוכת היחיד הראשונה שלה נערכה ב-1959 בגלריה דוגית בתל אביב. אך את התערוכות העיקריות החלה להציג בשנות השישים, הן בתערוכות יחיד נוספות והן בתערוכות קבוצתיות רבות, בגלריות ובמוזיאונים שונים בישראל ומחוצה לה. 

היא ציירה בשמן, בצבעי אקריליק, בגירי פנדה ובצבעי מים. סגנון ציורה היה מופשט ואקספרסיוניסטי, כפי שניתן לראות בציור "חמסין בהרים", 1957. עבודותיה נמצאות באוספים רבים של המוזיאונים הגדולים בארץ. 

בשנת 1967 נהרג בנה עמנואל בקרב על קלע וזעורה במלחמת ששת הימים, ולאחר מכן עקרה המשפחה לתל אביב. ב-1968 התקיימה תערוכה לזכרו ב מוזיאון תל אביב (בבית דיזנגוף). 
לאחר מותו הקדישה את כל חייה לזכרו ולהנצחתו, ואפילו במודעות האבל שפורסמו לאחר מותה צוין תחת שמה כי היא "אמו של הצייר עמנואל רונקין".

תערוכות
-------

* 1958, תערוכת העשור לישראל, מוזיאון בצלאל, ירושלים; במוזיאון לאמנות חדשה, חיפה; במוזיאון תל אביב.
* 1959 תערוכת "האדם באמנות הישראלית", מוזיאון לאמנות חדשה, חיפה. ותערוכת המופשט הראשונה, תל אביב.
* 1964 תערוכה בינלאומית, מונקו.
* 1967 תערוכת "ירושלים בעיני אמנים ישראליים", מוזיאון ישראל, ירושלים.
* 2022 "חיים מחוץ לזמן", תערוכת יצירות שלה ושל בנה במוזיאון פתח תקווה לאמנות

השתתפה בקביעות בתערוכות של אגודת הציירים והפסלים בתל אביב ובחיפה.

### תערוכות יחיד

* 1959, גלריה דוגית
* 1963 גלריה צ'מרינסקי
* 1966, גלריה רינה, ירושלים

פרסים
-----

* 1966 - "פרס שטרוק" מטעם עיריית חיפה

לקריאה נוספת
------------

* מרקוס, רות (עורכת), **נשים יוצרות באמנות הישראלית 1970-1920**, סדרת מגדרים, הוצאת הקיבוץ המאוחד, 2008.

קישורים חיצוניים
----------------

ויקישיתוף מדיה וקבצים בנושא **בלומה אודס רונקין** בוויקישיתוף
* בלומה אודס רונקין, באתר מרכז המידע לאמנות ישראלית, מוזיאון ישראל

הערות שוליים
------------

1. ↑  קורות החיים של עמנואל רונקין, באתר "יזכור" של משרד הביטחון

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 270190
* NLI: 987007499265705171
* GND: 1209627876
* RKD: 251865
* VIAF: 308272503
* WorldCat (עם VIAF): 308272503

 |
פירוש נוסף ערך זה עוסק במבצע שירות בהתאם לחוזה. אם התכוונתם למשמעות אחרת, ראו קבלן (פירושונים).
**קבלן** הוא ארגון או אדם העוסק בהקמתו של מבנה, בייצורו של מוצר או במתן שירות, בהתאם לחוזה שנחתם בינו ובין מזמין - מי שמקבל את המבנה, המוצר או השירות.

יחסי המזמין עם הקבלן
--------------------

התקשרות עם קבלן נעשית באמצעות חוזה, שבו מפורטים המוצר או השירות שעל הקבלן לספק, והתמורה שתינתן לו. פעמים רבות קודמת להתקשרות עם קבלן הוצאתו של מכרז, שעל זכייה בו מתחרים קבלנים אחדים. ההתקשרות בחוזה מוגדרת היטב: התקשרות להקמתו של מבנה מסוים, התקשרות לייצור כמות מסוימת של פריטים או התקשרות למתן שירות במשך תקופה מסוימת. לעיתים ניתנת למזמין אופציה להארכת ההתקשרות.

הקבלן חופשי לנהל את פעילותו, ובין השאר לקבוע את זהות העובדים שיעסקו במיזם, את הציוד ואת חומרי הגלם שישמשו לכך, במסגרת מגבלות כלליות שנקבעו בחוזה ההתקשרות (כגון דרישות בעניין השכלתם או הכשרתם של העובדים במיזם או איכות חומרי הגלם). בנוסף, עשוי הקבלן להיעזר בשרותיהם של קבלנים נוספים לטובת המיזם. קבלנים אלה מכונים **קבלן משנה**.

קבלן פועל במסגרת של תאגיד או כעובד עצמאי (בינו ובין המזמין לא מתקיימים יחסי עובד-מעביד). בדרך כלל משרת הקבלן מזמינים רבים, כל אחד והזמנתו שנקבעה בחוזה אתו, ולא מזמין יחיד.

דוגמאות
-------

דוגמאות לעבודות המבוצעות על ידי קבלן:

* הקמתו של בית מגורים (או מבנה אחר) על ידי קבלן בניין, לפי הזמנתו של יזם בנייה.
* ייצורו של רכיב מסוים במוצר, לפי הזמנתו של יצרן המוצר. העוסק בכך קרוי **קבלן משנה**, משום שהוא פועל בשירותו של הקבלן הראשי, זה שהתחייב על ייצורו של המוצר השלם.
* אספקתם של שירותי ניקיון, הניתנים על ידי עובדיו של הקבלן הפועלים בחצריו של המזמין.

מיקור חוץ
---------

מיקור חוץ הוא שיטת ניהול מודרנית, שבבסיסה עומד הרעיון להוציא מהארגון את תפעול הפעילויות שאינן נמצאות בבסיסו ולהעבירן לקבלנים, ולהותיר בתפעול ובניהול ישיר רק את פעילויות הליבה. שיטה זו מאפשרת לארגון להתמקד בתחום התמחותו, להשקיע את מרב המשאבים בכך, ולקיים מוטת שליטה יעילה על האגפים היצרניים בו. השימוש בשיטת מיקור חוץ תפס תאוצה החל מסוף המאה העשרים, עם התפתחות תעשיית ההיי-טק, מערכות המידע והכלכלה העולמית, והיווצרות "הכפר הגלובלי".

ראו גם
------

* אחריות מעסיק קבלן (בעל חוזה)
* קבלן כוח אדם

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קבלן** |
פירוש נוסף ערך זה עוסק בפסל של דושאן. אם התכוונתם למרכיב באופניים, ראו גלגל (אופניים).
עותק של הפסל במוזיאון ישראל
"**גלגל אופניים**" (1913/1916) הוא פסל מאת האמן הצרפתי מרסל דושאן. הוא נחשב כפסל הרדי מייד הראשון.

"גלגל אופניים" מורכב משרפרף בעל מושב עץ עגול, בגובה של 60 ס"מ, עליו הרכיב דושאן גלגל של אופניים הפוך. גובהו הכולל של "גלגל אופניים" הוא 129.5 ס"מ ורוחבו הוא 63.5 ו-41.9 ס"מ. הוא נוצר בשנת 1913 בסטודיו הפריזאי של דושאן. באותה עת, העיד דושאן, תפיסת האובייקט הייתה כעל מוקד התבוננות מסקרן, כמעט כמו "להבות אש באח".

מבחינה איקונוגרפית משקפת העבודה את התעניינותו של דושאן במכונות ובתהליכי מכונה. כמו ביצירתיו "מטחנת שוקולד" ו"הזכוכית הגדולה", גם בעבודה זו מופיע פעולה מכנית עקרה בדמותו של הגלגל, אשר הוצא ונוטרל מתפקודו המקורי.

בשנת 1916 יצר דושאן מחדש את "גלגל אופניים" בדירתו בניו יורק, לאחר שהאובייקט המקורי נעלם. היצירה נעשתה ביחד עם קבוצה של פסלי רדי מייד נוספים שנעשו בין השנים 1916–1917. בשנת 1964 יצר דושאן מהדורה של העתקים (הכפלה) מעבודה זו.

עותקים של היצירה נמצאים באוסף מוזיאון פילדלפיה לאמנות, במוזיאון ישראל בירושלים, במוזיאון לאמנות מודרנית בניו יורק ובמוזיאונים נוספים. האמן הישראלי אריה ארוך יצר לעצמו העתק של העבודה אותו הציב בדירתו שבירושלים.

הערות שוליים
------------

1. ↑  Tomkins, Calvin, **Duchamp: A Biography**, Henry Holt and Company, Inc. 1996.

| יצירות מרכזיות של מרסל דושאן |
| --- |
| 

|  |
| --- |
| דיוקן של ד"ר דומושל (1910) • גבר צעיר ונערה באביב (1911) • עירום יורד במדרגות (1912) • כלה (1912) • גלגל אופניים (1913) • שלושה מעצורים תקניים (1913) • מטחנת שוקולד (1914/1913) • מתקן בקבוקים (1914) • רשת של מעצורים (1914) • הזכוכית הגדולה (1915–1923) • בטרם הזרוע השבורה (1915) • אפולינר באמייל (1916) • פריט מתקפל לנוסעים (1916) • מסרק (1916) • עם רעש נסתר (1916) • מלכודת (1917) • מתלה כובעים (1917) • מזרקה (1917) • 50 מ"ל של אוויר העיר פריז (1919) • L.H.O.O.Q.‎‏ (1919) • רוז סלאווי (1920) • אלמנה טרייה (1920) • מדוע לא תתעטשי רוז סלאווי? (1921) • קולנוע אנמי (1926) • הקופסה הירוקה (1934) • הקופסה במזוודה (1935–1941) • וסט (1957) • נתון (1944–1966) |

 |
**ולדיסלב ולדימירוביץ' מורוזוב** (בבלארוסית: **Уладзіслаў Уладзіміравіч Марозаў**; נולד ב-12 באוקטובר 2000 בברסט שבבלארוס) הוא כדורגלן בלארוסי המשחק בעמדת החלוץ בקבוצת ארוקה מליגת העל הפורטוגלית ובנבחרת בלארוס.

קריירת מועדונים
---------------

מורוזוב גדל במחלקת הנוער של דינמו ברסט. הוא החל את הקריירה המקצוענית שלו ברוך ברסט, במדיה שיחק בליגת העל הבלארוסית, וכן בליגת המשנה הבלארוסית והליגה הבלארוסית השלישית.

ב-17 בפברואר 2021 חתם מורוזוב באיסלץ' מליגת העל הבלארוסית. הוא ערך 54 הופעות ליגה במדי המועדון, בהן הבקיע 11 שערים.

ב-18 בינואר 2023 חתם בדינמו מינסק מליגת העל הבלארוסית.

קריירה בינלאומית
----------------

ב-25 במרץ 2023 ערך מורוזוב את הופעת הבכורה שלו בנבחרת בלארוס, בהפסד 0–5 לנבחרת שווייץ במסגרת מוקדמות יורו 2024. ב-28 במרץ 2023 הבקיע את שער הבכורה שלו בנבחרת, בהפסד 1–2 לנבחרת רומניה במסגרת מוקדמות יורו 2024.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ולדיסלב מורוזוב"**.
**ריטה וולק** (באנגלית: **Rita Volk**; נולדה ב-3 בספטמבר 1990) היא שחקנית אוזבקית-אמריקאית.

ביוגרפיה
--------

נולדה בשם *מרגריטה וולקובינסקאיה* (*Margarita Volkovinskaya*) בטשקנט, אוזבקיסטן (אז חלק מברית המועצות). היא היגרה עם משפחתה לסן פרנסיסקו, קליפורניה כשהייתה בת שש. בהמשך, סוכנת דוגמניות פנתה אליה ושלחה אותה לאודישנים בלוס אנג'לס. לאחר אודישן לפרסומת החליטה וולק שהיא רוצה להמשיך לעסוק במשחק.

וולק למדה בתיכון לוואל בסן פרנסיסקו. במהלך התיכון, היא שיחקה בהצגות בית ספר וחקרה עוד יותר את אהבתה המתפתחת למשחק שלטענתה עזרה לה ולמשפחתה להתאקלם לשפה האנגלית ולתרבות האמריקאית. בשנת 2005, היא זכתה בפרס המשורר בתיכון. לאחר מכן, וולק למדה באוניברסיטת דיוק בדרהאם, קרוליינה הצפונית, שם סיימה תואר ראשון בפסיכולוגיה במסלול קדם-רפואי. במהלך הקולג', היא שיחקה בסרטי סטודנטים והייתה חברה בלהקת Inside Joke, להקת קומדיית המערכונים של דיוק.

קריירה
------

בשנת 2012 שיחקה בתפקיד אורח בסדרת הדרמה "ריזולי ואיילס" ברשת TNT.

בשנת 2013 שיחקה בתפקיד אורח בסדרת הדרמה המשטרתית של רשת TNT, "המפענחת: פשעים חמורים", בתפקיד בריאנה בתחילת העונה השנייה.

בשנת 2014 קיבלה את תפקידה הבולט ביותר בתור איימי רדנפלד בסדרת הנוער "מעמידות פנים" אשר שודרה במשך 3 עונות בערוץ MTV. הפרק האחרון שודר ב-17 במאי 2016. באותה שנה שיחקה בסרט הפארודי "משחקי ההנגאובר", בתור קטניפ הוורלין, אשר מגלמת באופן פרודי את דמותה של קטניס אוורדין.

בשנת 2016 שיחקה בסדרת רשת בשם "Relationship Status", שם שיחקה בין התפקידים הראשיים. באותה שנה שיחקה בדרמה הקומית "כמעט חברים" לצד פרדי היימור ואודיה רש.

בשנת 2018 שיחקה בסרטו של אדוארד ברנס, "*Summer Days, Summer Nights"* בתפקיד וינקי. 

בשנת 2020 הצטרפה לקאסט העונה השנייה של סדרת הטלוויזיה "קונדור". בהמשך, שיחקה בסרט הקולנוע "We Still Say Grace" בתפקיד שרה. 

בשנת 2023 שיחקה בדמותה של יוליה טוליק בעונה השנייה של סדרת הפשע-אמיתי "ד"ר מוות" (אנ') בשירות הסטרימינג של Peacock.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2014 | משחקי ההנגאובר (אנ') | קטניפ הוורלין |  |
| 2016 | כמעט חברים (אנ') | הת'ר |  |
| 2018 | *Summer Days, Summer Nights* | ווינקי |  |
| 2020 | *We Still Say Grace* | שרה |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2012 | ריזולי ואיילס | לאה באביק | פרק: "Cuts Like A Knife" |
| 2013 | המפענחת: פשעים חמורים | בריאנה מאת'יס | פרק: "Backfire" |
| 2014–2016 | מעמידות פנים | איימי רודנפלד | תפקיד ראשי (3 עונות); 38 פרקים |
| 2016–2017 | *Relationship Status* | ארין | סדרת רשת; 8 פרקים |
| 2020 | קונדור (אנ') | פולינה | 4 פרקים |
| 2023 | ד"ר מוות (אנ') | יוליה טוליק | 5 פרקים |

קישורים חיצוניים
----------------

ויקישיתוף מדיה וקבצים בנושא **ריטה וולק** בוויקישיתוף
* ריטה וולק, ברשת החברתית אינסטגרם
* ריטה וולק, במסד הנתונים הקולנועיים IMDb (באנגלית)
* ריטה וולק, באתר Rotten Tomatoes (באנגלית)
* ריטה וולק, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2018027883
* VIAF: 3654152080593707230000
* WorldCat: lccn-no2018027883

 |
**טל איסייב** (נולדה ב-20 בדצמבר 1993) היא כדורגלנית ישראלית, המשחקת כמגנה שמאלית וכבלמית לסירוגין, בקבוצת מכבי בנות עמק חפר שבליגת העל ובנבחרת ישראל.

ביוגרפיה
--------

איסייב נולדה בנוף הגליל (נצרת עילית דאז) והחלה לשחק כדורגל בגיל צעיר. בגיל 12 הצטרפה לקבוצת כדורגל מקומית של בנים ובגיל 14 עברה לבנות קיסריה טבעון ושיחקה בעונה זו במקביל בקבוצת הנערות ובקבוצה הבוגרת שהתמודדה בשנים אלו בליגת הנשים הבכירה. בעונה שלאחר מכן שיחקה רק בקבוצה הבוגרת אך הקבוצה סיימה בין המקומות האחרונים והייתה אמורה לרדת ליגה אלא שבתום העונה התפרקה.

בעונת 2010/2011 הצטרפה למכבי כישרונות חדרה, שיחקה מספר משחקים בקבוצת הבת של המועדון שהתמודדה בעונה זו בליגה השנייה אך מהר מאוד הוקפצה לקבוצה הראשונה. נכון ל-2020 משחקת במועדון כבר עשר עונות רצופות במהלכן זכתה עם הקבוצה בגביע המדינה בכדורגל. בגמר הגביע בעונת 2016/2017 שיחקה כשוערת עקב פציעת שוערת הקבוצה והיעדר שוערת מחליפה.
לקראת אמצע עונת 2022/2023 הודיעה על פרישה ממשחק פעיל

נבחרת ישראל
-----------

בשנת 2010, בגיל 17, צורפה לנבחרת הנערות עד גיל 19 ורשמה 7 הופעות ושער אחד.

איסייב בסגל הנבחרת הבוגרת משנת 2014 ורשמה בה 4 הופעות. את הופעת הבכורה שלה ערכה בניצחון החוץ המרשים על נבחרת דנמרק ב-2014, ניצחון שנחשב לאחד ההישגים הגדולים של הנבחרת מאז הקמתה.

מחוץ לכדורגל
------------

לומדת להוצאת תעודת מדריכת כושר גופני ובריאות בבית הספר להכשרת מאמנים ומדריכים של המכללה האקדמית אוהלו בקצרין.

תארים
-----

### מכבי כישרונות חדרה

* גביע המדינה: 2014/2015

קישורים חיצוניים
----------------

* טל איסייב, ברשת החברתית אינסטגרם
* פרופיל באתר ההתאחדות הישראלית לכדורגל
* יצחק סולומון, טל איסייב מנצרת עילית זכתה בגביע המדינה לנשים, ידיעות הגליל באתר בלינקר, 25 במאי 2015
* ראיון קצר עם טל איסייב - כדורגל נשים במיטבו!, בעמוד הפייסבוק של הפרלמנט ספורט, 18 בדצמבר 2014

הערות שוליים
------------

1. ↑  צפו: אס"א תל אביב זכתה בגביע המדינה 18 במאי 2017 באתר sport5
2. ↑  בגיל 29 טל איסייב הודיעה על פרישה ממשחק פעיל 20 בדצמבר 2022 באתר JSport
3. ↑  .
4. ↑  כדורגל נשים: ניצחון חוץ מרשים לנבחרת ישראל בדנמרק, באתר וואלה!‏, 17 בספטמבר 2014
**עזרא סדן** (נולד ב-5 בינואר 1933) הוא כלכלן ישראלי. כיהן כמנכ"ל משרד האוצר, מנכ"ל משרד החקלאות וכמשנה לנגיד הבנק העולמי, פרופסור אמריטוס בפקולטה לחקלאות של האוניברסיטה העברית ועמד בראש החוג לכלכלה חקלאית.

ביוגרפיה
--------

עזרא סדן נולד בירושלים, בנם של הסופר והחוקר דב סדן ושל גוסטה לבית פרנס, מראשונות העלייה השלישית, ואחיו של פרופ' יוסף (יוסי) סדן, חוקר תרבות האסלאם. למד בתיכון עירוני א' בתל אביב והיה פעיל בתנועת הנוער התנועה המאוחדת. הוא מוסמך לכלכלה וחקלאות מהפקולטה לחקלאות של האוניברסיטה העברית בירושלים, ב-1959 זכה בפרס בראלי על מחקרו בתחום גידול הצאן. יצא ללימודים בארצות הברית וסיים ב-1962 דוקטורט באוניברסיטת שיקגו, נושא עבודת הדוקטורט שלו היה "התיישבות בארץ ישראל, בעיית הקצאת מקורות". ב-1970 מונה לדרגת מרצה בכיר באוניברסיטה העברית, ב-1975 מונה לראש החוג לכלכלה חקלאית וב-1979 לפרופסור חבר באוניברסיטה. הוא עבד בתה"ל ועסק בייעוץ לפרויקטים כלכליים-חקלאיים באמריקה הלטינית ובקליפורניה. ב-1979 מונה למנהל הרשות לתכנון כלכלי במשרד האוצר. היה חבר בוועדה לבחינת השכר במגזר הציבורי ובוועדה למכירת חברות ממשלתיות. בינואר 1981 מונה למנכ"ל משרד האוצר וכיהן בתפקיד עד 1984. תקופת כהונתו התאפיינה במשבר כלכלי חריף, עלייה חדה בשיעור האינפלציה, משבר מניות הבנקים ושביתת רופאים ממושכת בת מספר חודשים.

בשנים 1985 עד 1989 כיהן כיו"ר דירקטוריון חברת אומני מקבוצת כלל תעשיות.

בשנת 1992 כיהן כמנכ"ל משרד החקלאות. בשנים 1992–1995 עמד בראש מינהל המחקר החקלאי במרכז וולקני. בעל חברה לייעוץ כלכלי, סדן לובנטל בע״מ.

בראש מספר ועדות ציבוריות בהן ועדה לבחינת הדרכים לפיתוח משקי של חבל עזה ב-1991, ועדה לקביעת הקצאת משימות בין התעשיות הצבאיות וצה"ל ב-1994 והוועדה לבחינת הרפורמה בתחבורה הציבורית ב-2008.

ב-1987 הצטרף למפלגת התחיה והוצב מטעמה במקום השמיני בבחירות לכנסת השתים עשרה.

קישורים חיצוניים
----------------

* קורות חיים
* עזרא סדן (1933-), דף שער בספרייה הלאומית

הערות שוליים
------------

1. ↑  על אמו: תקוה ויינשטוק, סדר נשים | גב' גוסטה-גילה סדן: "אוניה פרסונלית" עם סופר ומרצה, מעריב, 18 באפריל 1958.

| מנכ"לי משרד האוצר |
| --- |
| 

|  |
| --- |
| דוד הורביץ • אהוד אבריאל • פנחס ספיר • שמחה גולן • יעקב ארנון • אברהם אגמון • ארנון גפני • עמירם סיון • יעקב נאמן • עזרא סדן • עמנואל שרון • ברוך ניסים • עמנואל שרון • ויקטור מדינה • יעקב ליפשיץ • שלום זינגר • אהרון פוגל • דוד ברודט • שמואל סלבין • בן-ציון זילברפרב • אבי בן-בסט • אוהד מראני • יוסי בכר • ירום אריאב • חיים שני • דורון כהן • יעל אנדורן • שי באב"ד • קרן טרנר אייל • רם בלינקוב • שלומי הייזלר |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309480505171
* VIAF: 1345534
* WorldCat (עם VIAF): 1345534

 |
ברז כיבוי אש בווירג'יניה שבארצות הברית
צינור מכבאית מחובר אל ברז כיבוי, ניו יורק
ברז כיבוי אש בפתח-תקוה
ברז כיבוי אש בפתח-תקוה עם הנתונים
**ברז כיבוי אש** (נקרא גם **ברז שרפה** או **הידרנט**) הוא אמצעי הגנה משרפות, מקור מים המסופק על ידי רשויות מקומיות כדי לאפשר לשירותי כיבוי האש להתחבר אל מערכת המים העירונית לשם סיוע בכיבוי אש. במקרה של שריפות קטנות משאיות כיבוי מספקות מים מהמיכלים שלהן, אם השריפה גדולה ונדרש הרבה מים, הכבאים תלויים במקורות מים חיצוניים וצריכים להתחבר לברזי כיבוי אש מבטיחים אספקת מים יציבה ומאובטחת מרשתות המים העירוניות.

השימוש בברז כיבוי נעשה באמצעות חיבור צינור לברז, פתיחת השסתום כדי לספק זרם מים עז בלחץ בסביבות 350 קילופסקל (שווה לכ-3.45 אטמוספירה) (לחץ זה משתנה באזורים שונים, תלוי במגוון משתנים, לרבות גודל ומרחק מקור המים). את הצינור ניתן לחבר לכבאית, ולהשתמש במשאבה של הכבאית להגברת לחץ המים ואף לפיצולם למספר זרמים לפי הצורך.

יש להימנע מפתיחת או סגירת הברז במהירות רבה מדי שכן הדבר עלול לגרום להלם מים העלול לפגוע בצנרת סמוכה. רוב שסתומי ברזי הכיבוי אינם מתוכננים להשניק את זרם המים אלא מתוכננים לפתיחה מלאה או סגירה מלאה. כבאים מפעילים לרוב ברזי כיבוי כשהם מוגנים בבגדי מגן כגון כפפות וקסדה עם מגן פנים. מים הפורצים בלחץ גבוה עלולים להפיל אדם בוגר או לגרום לפציעה.

במדינות רבות נאסר על חנייה בסמוך לברז כיבוי אש.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הידרנט** |
| ויקישיתוף תמונות ומדיה בוויקישיתוף: **ברז כיבוי אש** |

הערות שוליים
------------

1. ↑  המונח "ברז כיבוי" במסמך של מכון התקנים הישראלי, המונח "ברז שרפה" במסמך של שירותי כבאות והצלה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533639405171
* BnF: cb12515133z (data)
* GND: 7566089-1
* LCCN: sh85063291

 |